stanford-oval/wikipedia huggingface dataset:
เทอม 3
เรื่องย่อ > ขบวนแห่

ผู้กำกับ: สรวิชญ์ เมืองแก้ว, อัศฎา ลิขิตบุญมา
นักแสดง: ชาติชาย ชินศรี, อิษยา ฮอสุวรรณ
“คืนวันเข้าพรรษาขบวนแห่เจ้านางจะปรากฏเหล่าทาสไร้หัวแบกเสลี่ยงเดินวนรอบหอนาฬิกาจนจะมีใครมาบนบาน”
เมื่อก้อย (อิษยา ฮอสุวรรณ) กำลังนอยด์ที่ต้องมาเป็นคู่แข่งแย่งชิงทุนการศึกษาที่เหลือแค่เพียงทุนเดียวกับฮ่องเต้ (ชาติชาย ชินศรี) เพื่อนสนิทที่ก้อยแอบคิดเกินเพื่อน ฮ่องเต้จึงชวนก้อยไปไหว้ขอพร ศาลเจ้านาง อันศักดิ์สิทธิ์ที่ถูกเล่าขานกันว่ายินดีประทานพรแห่งความสมหวังให้กับคู่รัก แต่หากไม่ใช่คู่รักกันจริงพรที่ขอนั้นจะต้องแลกด้วยความตาย ฮ่องเต้ผู้ไม่เชื่อเรื่องลี้ลับทำไปเพียงเพื่อหวังให้ก้อยสบายใจเท่านั้น โดยหารู้ไม่ว่าวิญญาณเจ้านางผู้มาพร้อมกับ ขบวนแห่ไร้หัว กำลังตั้งขบวนแห่งความอาฆาตแค้นคืบคลานเข้าหาทั้งคู่เพื่อหมายเอาชีวิตโดยไม่มีทางหนีพ้น
เรื่องย่อ > พี่เทค

ผู้กำกับ: นนทวัฒน์ นำเบญจพล
นักแสดง: อวัช รัตนปิณฑะ, พิสิฐพล เอกพงศ์พิสิฐ
“นายศรีพี่เทคปีนั้นเฟรซซี่คนนึงได้รับของจากพีเทคไม่ได้ขาด…ถามไปถามไปไม่ใครจับได้ชื่อน้องคนนั้นเลย...”
กิจกรรมจับคู่ พี่เทคและน้องเทค ล้วนสร้างความสนุกสนานตื่นเต้นให้กับเหล่ารุ่นพี่รุ่นน้องในคณะ จะยกเว้นก็แต่เอิร์ธ (พิสิฐพล เอกพงศ์พิสิฐ) หนุ่มรุ่นพี่ที่ไม่อินกับกิจกรรมนี้เลยสักนิดเดียว เขาจึงตั้งใจละเลยซัน (อวัช รัตนปิณฑะ) รุ่นน้องที่เขาจับชื่อได้ แต่แล้วการปรากฏตัวของ รุ่นพี่ลึกลับ ซึ่งไม่มีใครรู้จักที่เข้ามาสวมรอยเป็นพี่เทคของซันก็ทำให้เอิร์ธอยู่เฉยไม่ได้ เขาจึงต้องลงมือสืบหาความจริงว่า พี่เทค คนนี้คือใครกันแน่!
เรื่องย่อ > ศาลล่องหน

“บางคนเห็นเป็นศาสปูน บางคนเห็นเป็นศาลไม้บางคนยกมือไหว้ แล้วคุณเห็นอะไร ?”
เดิมที ศาลล่องหน คือตำนานที่เล่าขานกันว่าคุณจะมองเห็นหรือไม่เห็นศาลแค่นั้น ไม่ได้มีเหตุการณ์สยองขวัญใด ๆ มากไปกว่านี้ ซึ่งในแง่หนึ่งก็ถือเป็นความยากว่าควรจะต่อยอดเรื่องราวไปในทิศทางไหน แต่ในอีกแง่หนึ่งมันก็เปิดกว้างและให้อิสระในการตีความว่าจะตีความศาลล่องหน ออกมาอย่างไรขึ้นกับมุงมองและความคิดของเรา
นักแสดง > นักแสดงหลัก

จุฑาวุฒิ ภัทรกำพล รับบทเป็น วาฬ
อิษยา ฮอสุวรรณ รับบทเป็น ก้อย
ณิชาภัทร ฉัตรชัยพลรัตน์ รับบทเป็น มินท์
ชาติชาย ชินศรี รับบทเป็น ฮ่องเต้
อวัช รัตนปิณฑะ รับบทเป็น ซัน
พิสิฐพล เอกพงศ์พิสิฐ รับบทเป็น เอิร์ธ
ศิวัช จำลองกุล รับบทเป็น ฮาเลย์
งานสร้าง

เมื่อวันที่ 15 มกราคม 2567 ได้มีการจัดพิธีบวงสรวงเปิดกล้องอย่างเป็นทางการ ณ อาคารสหมงคลฟิล์มฯ นำทีมบวงสรวงโดย คุณเตือนใจ เตชะรัตนประเสริฐ รองประธานกรรมการ บริษัท สหมงคลฟิล์ม อินเตอร์เนชั่นแนล จำกัด, คุณอวิกา เตชะรัตนประเสริฐ รองประธานกรรมการฝ่ายการตลาด, คุณจาตุศม เตชะรัตนประเสริฐ รองประธานกรรมการฝ่ายสื่อสารการตลาด และโปรดิวเซอร์ภาพยนตร์, คุณชมศจี เตชะรัตนประเสริฐ รองประธานกรรมการฝ่ายการขาย ร่วมกับสามโปรดักชันเฮาส์ ก้องเกียรติ โปรดักชั่น, สตูดิโอคำม่วน และ เพื่อนโปรดักชั่น พร้อมผู้กำกับสรวิชญ์ เมืองแก้ว, อัศฎา ลิขิตบุญมา,นนทวัฒน์ นำเบญจพล, อรุณกร พิค และทัพนักแสดงชาติชาย ชินศรี, อิษยา ฮอสุวรรณ, อวัช รัตนปิณฑะ,พิสิฐพล เอกพงศ์พิสิฐ,จุฑาวุฒิ ภัทรกำพล, ณิชาภัทร ฉัตรชัยพลรัตน์ และศิวัช จำลองกุล รวมทั้งทีมงานภาพยนตร์ร่วมเปิดกล้องตำนานมหา’ลัยครั้งใหม่ เทอม 3 คือภาพยนตร์ที่ได้รับการสานต่อความสำเร็จจาก เทอม 2 และมหาลัยสยองขวัญ โดยเคยสร้างเรื่องสั้นสุดสยองในรั้วมหาวิทยาลัยที่ไม่เคยถูกเล่าโดยจะเป็นการเล่าเรื่องราวในรั้ววิทยาลัย 3 ตำนานอาทิเช่น ขบวนแห่ พี่เทค และศาลล่องหน
กองทัพเวเนซุเอลา

| กองทัพโบลิวาร์เวเนซุเอลา |
| --- | --- |
Fuerza Armada Nacional Bolivariana
ตราราชการกองทัพเวเนซุเอลา
เหล่า:  กองทัพบก   กองทัพเรือ   กองทัพอากาศ   กองกำลังพิทักษ์ชาติ   ทหารอาสาสมัครแห่งชาติ  กองพลน้อยกองทหารเกียรติยศประธานาธิบดี
ผู้บังคับบัญชา
ผู้บัญชาการทหารสูงสุด: ประธานาธิบดี นีโกลัส มาดูโร
รัฐมนตรีว่าการกระทรวงกลาโหม: พลเรือเอก Carmen Melendez
ประธานคณะเสนาธิการทหาร: พลเอก Vladimir Padrino López
กำลังพล
การเกณฑ์: 18-30 ปี 30 เดือน
ยอดประจำการ: 113,558 (2012)
รายจ่าย
งบประมาณ: $4,508 million (2012)
ร้อยละต่อจีดีพี: 6.5% (2012) 1.1% (2010 est.)
อุตสาหกรรม
แหล่งผลิตในประเทศ: CAVIM CENARECA MAZVEN DIANCA UCOCAR G&F Tecnología
แหล่งผลิตนอกประเทศ:  รัสเซีย  สเปน  อิตาลี  จีน  เบลารุส  สวีเดน  ออสเตรีย  บราซิล  แอฟริกาใต้  อิหร่าน  เบลเยียม  คิวบา  ญี่ปุ่น  อาร์เจนตินา 
บทความที่เกี่ยวข้อง
ประวัติ: ประวัติศาสตร์ทางทหารของเวเนซุเอลา
ยศ: ยศทหารในกองทัพเวเนซุเอลา เครื่องอิสริยาภรณ์
แหล่งข้อมูลอื่น

http://www.mindefensa.gov.ve เก็บถาวร 2013-11-06 ที่ เวย์แบ็กแมชชีน
กองทัพบกโบลิวาร์เวเนซุเอลา (สเปน) เก็บถาวร 2014-02-08 ที่ เวย์แบ็กแมชชีน
กองทัพอากาศโบลิวาร์เวเนซุเอลา(สเปน)
กองทัพเรือเวเนซุเอลา (สเปน) เก็บถาวร 2007-06-10 ที่ เวย์แบ็กแมชชีน
กองกำลังพิทักษ์แห่งชาติเวเนซุเอลา (สเปน) เก็บถาวร 2016-01-28 ที่ เวย์แบ็กแมชชีน
http://www.aviacionejercito.mil.ve เก็บถาวร 2007-03-28 ที่ เวย์แบ็กแมชชีน
http://www.milicianacional.mil.ve/reserva เก็บถาวร 2009-04-18 ที่ เวย์แบ็กแมชชีน
Sitio no oficial de la Fuerza Armada de Venezuela (สเปน)
แม่แบบ:ประเทศเวเนซุเอลา
แม่แบบ:กองทัพเวเนซุเอลา
น้ำตาลไม่หวาน

| น้ำตาลไม่หวาน |
| --- | --- |

กำกับ: รัตน์ เปสตันยี
เขียนบท: รัตน์ เปสตันยี รอย ฤทธิรณ
อำนวยการสร้าง: รัตน์ เปสตันยี
นักแสดงนำ: เมตตา รุ่งรัตน์ สมบัติ เมทะนี เสน่ห์ โกมารชุน สมพงษ์ พงษ์มิตร ศรินทิพย์ ศิริวรรณ ปรียา รุ่งเรือง รุจน์ รณภพ
กำกับภาพ: สันติ์ เปสตันยี อุดม หรั่งฉายา
ตัดต่อ: รัตน์ เปสตันยี
ดนตรีประกอบ: ปรีชา เมตไตร
ผู้จัดจำหน่าย: หนุมานภาพยนตร์
วันฉาย: พ.ศ. 2507
ความยาว: 138 นาที
ประเทศ: ไทย
ภาษา: ไทย
ข้อมูลจากฐานข้อมูลภาพยนตร์ไทย
ข้อมูลจากสยามโซน
น้ำตาลไม่หวาน เป็นภาพยนตร์ที่ออกฉายในปี พ.ศ. 2507 ผลงานกำกับชิ้นสุดท้ายของรัตน์ เปสตันยี ก่อนจะเสียชีวิตในปี พ.ศ. 2513 เป็นภาพยนตร์แนวตลกเสียดสีภาพยนตร์แนวตลาดในยุคนั้น  เขียนบทโดย รัตน์ เปสตันยี และ รอย ฤทธิรณ (ทวี เกตะวันดี)
น้ำตาลไม่หวาน ผลงานกำกับชิ้นสุดท้ายของ รัตน์ เปสตันยี เพราะหลังจากนั้น ท่านป่วยเป็นโรคเบาหวานและโรคหัวใจ ไม่อาจจะทำภาพยนตร์ได้อีก รัตน์ เปสตันยี ต้องการทำภาพยนตร์เรื่องนี้แบบภาพยนตร์ไทยในการตลาด ให้ครบรส ทั้งรัก โศก บู๊ โป๊ เสียว เดิมนั้นรัตน์อยากได้ มิตร ชัยบัญชา และ เพชรา เชาวราษฎร์ มานำแสดง แต่ทั้งคู่มีคิวงานที่ยาวเหยียด จึงไม่สามารถมาแสดงได้ และทั้งคู่ไม่เคยแสดงภาพยนตร์เสียงในฟิล์มมาก่อน
น้ำตาลไม่หวาน เป็นเรื่องราวของชายหนุ่มเศรษฐีนิสัยสำมะเลเทเมาที่ถูกบังคับให้แต่งงานกับหญิงสาวลูกครึ่งอินเดีย เพื่อจะได้สมบัติ โดยที่เขาไม่เต็มใจ เพราะเขามีคนรักอยู่แล้ว เขาจึงกลั่นแกล้งหญิงสาวต่างนานา
เรื่องย่อ

มนัส (สมบัติ) เป็นลูกชายคนเดียวของ เจ้าคุณเจริญเกษา (เสน่ห์) มหาเศรษฐีชาวจีนเจ้าของบริษัทเกษาเจริญ ผู้ผลิตและจำหน่าย "ยาผุง" ยาปลูกผมสูตรจากอินเดีย ที่มียอดขายอันดับหนึ่ง มนัสเป็นคนไม่เอาถ่าน ขี้เหล้าเมายา และมั่วสุมอยู่กับพาร์ทเนอร์ชื่อ วัชรี (ปรียา) ทำความหนักใจให้กับผู้เป็นพ่อ
เจ้าคุณเจริญเกษาหวังจะให้ลูกชายกลับเนื้อกลับตัว ขยันขันแข็งทำงาน โดยให้แต่งงานกับ น้ำตาล (เมตตา) ลูกสาวคนเดียวของเพื่อนชาวอินเดียเจ้าของสูตรยาผุง ที่ตนเองรักเหมือนเป็นลูกสาว โดยทำสัญญาว่าจะให้เงิน 2 ล้านบาทแก่มนัส เมื่อแต่งงานกับน้ำตาล และมีทายาท
ด้วยความรักที่มนัสมีต่อวัชรี มนัสจึงสัญญากับวัชรีว่าจะแต่งงานกับน้ำตาลเฉพาะในนาม และกลั่นแกล้งน้ำตาลให้เสียหน้าตั้งแต่วันแรกที่เดินทางมาถึง ทั้งยังทำความเจ็บใจให้กับน้ำตาล โดยพาวัชรีเข้ามามั่วสุมถึงในบ้าน
จากการกระทำของตัวเอง ในที่สุดมนัสก็สูญเสียทุกสิ่ง สูญเสียวัชรีให้กับชายอื่นนั้นคือ ถวิล ดวงแก้ว คนขายยาผุงแห่งบริษัทเกษาเจริญ สูญเสียน้ำตาลที่ไปเกิดไปมีความรักกับโมตี (สมพงษ์) เลขาของเจ้าคุณพ่อ สูญเสียทรัพย์สมบัติทั้งหมด เพราะเจ้าคุณเจริญเกษาทำพินัยกรรมมอบสมบัติทั้งหมด 700 ล้านบาท ให้กับน้ำตาล และลูกน้อง โดยไม่ให้สมบัติอะไรกับมนัสเลย มีเพียงแค่ให้มนัสขายยาผุงแทน
มนัสกลายเป็นคนสิ้นเนื้อประดาตัว ในที่สุดก็รู้สึกว่าตัวเองไม่รู้จักคุณค่าของสิ่งที่มีอยู่ เริ่มตระหนักถึงความรักที่มีต่อน้ำตาลก็เมื่อน้ำตาลหมดรักไปแล้ว และได้พยายามช่วงชิงความรักจากภรรยากลับคืนมา
มนัสได้เอาคืน โดยการเอาตุ๊กแกเอาไว้ที่ห้องของน้ำตาล แล้วน้ำตาลก็เห็นตุ๊กแกในห้อง น้ำตาลตกใจจึงวิ่งออกมาสลบ มนัสจึงพาเข้าห้องอีกที แล้วหลังจาก 5-12 ปีผ่านไป มนัสกับน้ำตาลมีลูกด้วยกันหลายคนจนเต็มบ้านเต็มเมือง
นักแสดง

เมตตา รุ่งรัตน์ เป็น น้ำตาล
สมบัติ เมทะนี เป็น มนัส
ปรียา รุ่งเรือง เป็น วัชรี
เสน่ห์ โกมารชุน เป็น เจ้าคุณเจริญเกษา
สมพงษ์ พงษ์มิตร เป็น โมตี รามสาสราม
ศรินทิพย์ ศิริวรรณ เป็น โสภา โสภาคคุณ
รุจน์ รณภพ เป็น ถวิล ดวงแก้ว
รัตน์ เปสตันยี  รับบท cameo เป็นนายแพทย์ตอนเจ้าคุณเสียชีวิต
ทีมงานสร้าง

สันติ์ เปสตันยี - ช่างภาพ
อุดม หรั่งฉายา - ผู้ช่วยช่างภาพ
ปง อัศวินิกุล - บันทึกเสียง
ประกิต อัศวินิกุล - ผู้ช่วยบันทึกเสียง
สมจิตต สอนบุตรนาค - ช่างไฟ
ณรงค์ ศรีพันธ์ - วาดภาพ
อัตถ์ พึ่งประยูร - การแสดงระบำประกอบดนตรี
สวัสดิ์ แก่สำราญ - กำกับศิลป์
เพลงประกอบภาพยนตร์

"น้ำตาลไม่หวาน" โดย ชาลี อินทรวิจิตร
"กุหลาบราตรี" โดย ร้อยแก้ว รักไทย
แหล่งข้อมูลอื่น

น้ำตาลไม่หวาน  ที่เว็บไซต์ ThaiFilmDb
เทศกาลภาพยนตร์ปูซาน[ลิงก์เสีย]
น้ำตาลไม่หวาน (1080HD) ที่ยูทูบ
ฮีโน่ โปรเฟีย

| ฮีโน่ โปรเฟีย |
| --- | --- |

ภาพรวม
บริษัทผู้ผลิต: ฮีโน่
เรียกอีกชื่อ: ฮีโน่ ซีรีส์ 700 ฮีโน่ 700 สเปลนเดอร์ ฮีโน่ ซูเปอร์ดอลฟิน ฮีโน่ ซูเปอร์ดอลฟิน โปรเฟีย เกีย แกรนโต
เริ่มผลิตเมื่อ: พ.ศ. 2524–ปัจจุบัน
แหล่งผลิต: ญี่ปุ่น: ฮิโนะ (โรงงานฮิโนะ) ญี่ปุ่น: โคงะ (โรงงานโคงะ) ไต้หวัน: จงลี่ (กั๋วรุ่ยมอเตอร์) จีน: กว่างโจว (จีเอซี ฮีโน่) อินโดนีเซีย: ปุรวาการ์ตา มาเลเซีย: เซเรมบัน ฟิลิปปินส์: ลากูนา ไอร์แลนด์: ดับลิน (เจ. แฮร์ริส แอสเซมเบลอส์)
ตัวถังและช่วงล่าง
ประเภท: รถบรรทุกขนาดใหญ่
รูปแบบตัวถัง: รถบรรทุก (ห้องโดยสารมาตรฐาน (ทั่วโลก), ห้องโดยสารแบบครูว์แค็บ (เฉพาะออสเตรเลีย))
ระบบส่งกำลัง
ระบบเกียร์: ฮีโน่ (เกียร์ธรรมดา, เกียร์อัตโนมัติ), ZF AS Tronic (เกียร์อัตโนมัติ)
ฮีโน่ โปรเฟีย (ญี่ปุ่น: 日野プロフィア; อังกฤษ: Hino Profia) เป็นรถบรรทุกขนาดใหญ่ที่ผลิตและพัฒนาโดยฮีโน่มอเตอร์ ซึ่งเป็นบริษัทในเครือโตโยต้า มอเตอร์ คอร์ปอเรชัน เปิดตัวครั้งแรกในปี พ.ศ. 2524 ในตลาดส่งออกส่วนใหญ่เป็นที่รู้จักกันในชื่อ ฮีโน่ ซีรีส์ 700 ส่วนในประเทศญี่ปุ่นชื่อทางการของรุ่นนี้คือ โปรเฟีย ซึ่งก่อนหน้านี้เคยใช้ชื่อว่าซูเปอร์ดอลฟิน โปรเฟีย คู่แข่งสำคัญในตลาดรถบรรทุกของรถรุ่นนี้ในญี่ปุ่น ได้แก่ อีซูซุ จีก้า, มิตซูบิชิ ฟูโซ่ ซูเปอร์เกรต และยูดี ควอน
รุ่นที่ 1 (พ.ศ. 2524 – 2546) > ซูเปอร์ดอลฟิน (พ.ศ. 2524–2535)

เปิดตัวในปี พ.ศ. 2524 รถบรรทุกซูเปอร์ดอลฟินนับเป็นการก้าวเข้าสู่ตลาดรถบรรทุกขนาดใหญ่ในประเทศญี่ปุ่นของฮีโน่ และยังส่งออกไปยังต่างประเทศอีกด้วย มีการปรับโฉม 7 ครั้งตลอดช่วงทศวรรษที่ 1980 จนถึงรุ่นสุดท้ายในปี พ.ศ. 2533
รุ่นรถ

FH 4×2
XH 4×4
FR 6×2
GN 6×2/2
FN 6×2/4
FR-B 6×2*4
FS 6×4
FS-B 6×4*4
XS 6×6
FP 8×2
FP-B 8×2*6
FP-N 8×2/4
FP-T 8×2/6
FW 8×4
FW-N 8×4/4
FW-B 8×4*4
FW-B 8×6
XW 8×8
FX 10×4/6
FX-B 10×4*6
FB 10×6
FB-Z 10×8
XB 10×10
FQ 12×4/8
เครื่องยนต์

"รหัส" เป็นสัญลักษณ์ที่ติดอยู่กับเครื่องยนต์แต่ละตัว ช่วยให้สามารถระบุรุ่นเครื่องยนต์ที่ติดตั้งในรถรุ่นนั้น ๆ ได้ ตัวอย่างเช่น KC-SH4FDCA "4F" คือรถที่ติดตั้งเครื่องยนต์ F21C
| รหัสเครื่องยนต์ | รุ่นเครื่องยนต์ | รูปแบบ | ขนาด (ซีซี) | กำลัง (แรงม้า) | ระยะเวลาการผลิต |
| --- | --- | --- | --- | --- | --- |
| 1A | A09C | 6 สูบเรียง อินเตอร์คูลเลอร์เทอร์โบ | 8,866 | 300/320/360/380 | 2550–ปัจจุบัน |
| 1E | E13C | 6 สูบเรียง อินเตอร์คูลเลอร์เทอร์โบ | 12,913 | 360/380/410/450/460/480/520 | 2546–ปัจจุบัน |
| 1F | F17D | V8・ไม่มี/อินเตอร์คูลเลอร์เทอร์โบคู่ | 16,745 | 310/450/560 | 2535–2546 |
| 1K | K13C | 6 สูบเรียง อินเตอร์คูลเลอร์เทอร์โบ | 12,882 | 360/410 | 2535–2546 |
| 2K | K13D | 6 สูบเรียง | 13,267 | 270 | 2537–2543 |
| 2P | P11C | 6 สูบเรียง | 10,520 | 300/325/340/360 | 2535–2530 |
| 3F | F20C | V8 | 19,688 | 355/380 | 2535–2543 |
| 4F | F21C | V8 | 20,781 | 360/390/430 | 2537–2546 |
แหล่งข้อมูลอื่น

(ในภาษาญี่ปุ่น) ฮีโย่ โปรเฟีย
ฮีโน่ ซูเปอร์ดอลฟิน GN ในไต้หวัน
ฮีโน่ ซูเปอร์ดอลฟิน FW 8×4 ในฟิลิปินส์ (รุ่นส่งออก)
ฮีโน่ ซูเปอร์ดอลฟินโปรเฟีย รุ่นแรก
ฮีโน่ ซูเปอร์ดอลฟินโปรเฟีย ปรับโฉมครั้งแรก
ฮีโน่ ซูเปอร์ดอลฟินโปรเฟีย ปรับโฉมครั้งที่สอง
ฮีโน่ ซูเปอร์ดอลฟินโปรเฟีย GN ในญี่ปุ่น
ฮีโน่ โปรเฟีย FS Mixer (ญี่ปุ่น)
อาริเอตี้ มหัศจรรย์ความลับคนตัวจิ๋ว

| อาริเอตี้ มหัศจรรย์ความลับคนตัวจิ๋ว |
| --- | --- |
แผ่นประชาสัมพันธ์อนิเมะในญี่ปุ่น
กำกับ: ฮิโระมะซะ โยะเนะบะยะชิ
บทภาพยนตร์: ฮะยะโอะ มิยะซะกิ  เคโกะ นิวะ
สร้างจาก: ฅนตัวจิ๋ว (The Borrowers)   ของ แมรี นอร์เทิน
อำนวยการสร้าง: โทะชิโอะ ซุซุกิ
นักแสดงนำ: มิระอิ ชิดะ  เรียวโนะซุเกะ คะมิกิ   ชิโนะบุ โอตะเกะ   เคโกะ ทะเกะชิตะ    ทะสึยะ ฟุจิวะระ   โทะโมะกะซุ มิอุระ   คิริง คิกิ
กำกับภาพ: อะสึชิ โอะกุอิ
ตัดต่อ: เคโกะ คะโดะกะวะ   ริเอะ มะสึบะระ   ฮิโระมิ ซะซะกิ   ทะเกะชิ เซะยะมะ
ดนตรีประกอบ: เซซีล กอร์แบ็ล
บริษัทผู้สร้าง: สตูดิโอจิบลิ 
ผู้จัดจำหน่าย:  โทะโฮะ    อ็อปเทอเมิมรีลีซิง    เอ็ม พิคเจอร์ส   สากล: วอลต์ดิสนีย์พิกเชอส์
วันฉาย:  17 กรกฎาคม 2553    23 มิถุนายน 2554 (กรุงเทพฯ)   และ 1 ตุลาคม 2554 (เชียงใหม่)
ความยาว: 94 นาที
ภาษา: ญี่ปุ่นและอื่น ๆ
ทุนสร้าง: 2.3 พันล้านเยน
ทำเงิน: 126,368,084 ดอลลาร์สหรัฐ
อาริเอตี้ มหัศจรรย์ความลับคนตัวจิ๋ว (ญี่ปุ่น: 借りぐらしのアリエッティ; โรมาจิ: Kari-gurashi no Arietti, 'The Borrower Arrietty'; อังกฤษ: The Secret World of Arrietty (สากล) หรือ Arrietty (สหราชอาณาจักร)) เป็นอนิเมะแนวจินตนิมิตอิงนิยายเรื่อง ฅนตัวจิ๋ว (The Borrowers) ของ แมรี นอร์เทิน (Mary Norton) มี ฮิโระมะซะ โยะเนะบะยะชิ (Hiromasa Yonebayashi) กำกับ, ฮะยะโอะ มิยะซะกิ (Hayao Miyazaki) ร่วมกับ เคโกะ นิวะ (Keiko Niwa) เขียนเรื่อง, และสตูดิโอจิบลิ สร้าง
เนื้อหาว่าด้วย อาร์เรียตตี (Arrietty, ในชื่ออนิเมะพากย์ไทยสะกดว่า "อาริเอตี้") เด็กสาวซึ่งเป็น "พวกหยิบยืม" (Borrower) หรือคนตัวจิ๋วสูงสิบเซนติเมตร อาศัยใต้พื้นเรือนมนุษย์พร้อมครอบครัว และได้เป็นเพื่อนกับเด็กชายมนุษย์คนหนึ่งซึ่งเป็นเจ้าบ้านและเป็นโรคหัวใจแต่กำเนิด อาร์เรียตตีกับครอบครัวต้องเอาตัวรอดเมื่อแม่บ้านพบเจอที่พำนักของพวกเธอ อันหมายความว่า เธอต้องลาจากบ้านที่รักนั้น
ปลายปี 2552 สตูดิโอจิบลิแถลงโครงการสร้างอะมิเนะเรื่องดังกล่าว โดยว่า โยะเนะบะยะชิ ผู้กำกับเยาว์วัยที่สุดของสตูดิโอ เป็นผู้กำกับ ส่วนมิยะซะกินั้นจะดูแลการผลิตในฐานะผู้วางแผนการผลิต จิบลิเลือกนักพากย์ได้ในเดือนเมษายน ปีถัดมา และได้เซซีล กอร์แบ็ล (Cécile Corbel) นักพิณชาวฝรั่งเศส สร้างสรรค์เพลงประกอบ
อาริเอตี้ มหัศจรรย์ความลับคนตัวจิ๋ว ฉายในประเทศญี่ปุ่นตั้งแต่วันที่ 17 กรกฎาคม 2553 และได้รับการสรรเสริญชื่มชมเป็นอันมาก โดยเฉพาะเรื่องภาพเคลื่อนไหวและเพลงประกอบ ทั้งทำรายได้มากกว่า 126 ล้านดอลลาร์สหรัฐ อันเป็นรายได้มากที่สุดในปีนั้น อนิเมะเรื่องนี้ยังได้รับรางวัลภาพยนตร์แอนิเมชันแห่งปีในการประกาศผลรางวัลอะแคเดมีญี่ปุ่น ครั้งที่ 34 ด้วย
สำหรับประเทศไทย เอ็ม พิคเจอร์ส นำอนิเมะเรื่องนี้เข้ามาฉายในสองแห่งเท่านั้น คือ กรุงเทพมหานคร ตั้งแต่วันที่ 23 มิถุนายน 2554 ณ โรงภาพยนตร์ลิโด้ สยามสแควร์ และจังหวัดเชียงใหม่ ตั้งแต่วันที่ 1 ตุลาคม 2554 ที่โรงภาพยนตร์ในเครือเมเจอร์ ส่วนในระดับโลก วอลต์ดิสนีย์พิกเชอส์กำหนดฉายตั้งแต่วันที่ 17 กุมภาพันธ์ 2555 เป็นต้นไป
ตัวละคร

อาร์เรียตตี (Arrietty; アリエッティ) - เป็นเด็กหญิงตัวจิ๋ววัยสิบสี่ อาศัยอยู่กับบิดามารดาใต้พื้นเรือนของโช
โช (Sho (ฉบับสหราชอาณาจักร) หรือ Shawn (ฉบับสากล); 翔) - เด็กชายอายุสิบสี่ปีซึ่งได้เป็นเพื่อนกับอาร์เรียตตีระหว่างที่เขาต้องผ่าตัดหัวใจ โชนั้นอิงตัวละคร "เด็กชาย" (The Boy) จากนิยาย แต่ "เด็กชาย" นั้นไม่ปรากฏชื่ออย่างใด
โฮมิลี (Homily; ホミリー) - มารดาของอาร์เรียตตี นางมีรสนิยมหรูหรา และชอบทำครัว โชจึงยกครัวจากบ้านตุ๊กตาให้นาง ซึ่งนางพอใจมาก แต่ต้องผิดหวังเมื่อไม่สามารถขนไปได้ในการย้ายบ้านหนี
พ็อด (Pod; ポッド) - บิดาของอาร์เรียตตี เขาออกบ้านไป "ยืม" ข้าวของมนุษย์บ่อยครั้งเพื่อเลี้ยงครอบครัว
ซะดะโกะ มะกิ (อังกฤษ: Sadako (ฉบับสหราชอาณาจักร) หรือ Jessica (ฉบับสากล); 牧 貞子) - น้องสาวยาย (ในภาษาญี่ปุ่นและอังกฤษเรียกน้องสาวยายว่า "ป้า") ของโช ซะดะโกะนั้นอิงตัวละคร "ป้าโซฟี" (Aunt Sophy) จากนิยาย
ฮะรุ (ハル) - แม่บ้านของซะดะโกะ ผู้ต้องการค้นหาความจริงเกี่ยวกับคนตัวจิ๋ว ฮะรุนั้นอิงตัวละคร "นางไดรเวอร์" (Mrs Driver) จากนิยาย
สปิลเลอร์ (Spiller; スピラー) - เด็กชายตัวจิ๋ว แต่งตัวอย่างคนป่า และพกหน้าไม้เสมอ เขาช่วยครอบครัวอาร์เรียตตีย้ายบ้าน
ตัวละคร > นักพากย์

| ตัวละคร | พากย์ญี่ปุ่น | พากย์อังกฤษ> สหราชอาณาจักร - อ็อปเทอเมิมรีลีซิง | พากย์อังกฤษ> สากล - ดิสนีย์ | พากย์ไทย> เอ็ม พิคเจอร์ส | พากย์ไทย> ไทยพีบีเอส |
| --- | --- | --- | --- | --- | --- |


| อาร์เรียตตี | มิระอิ ชิดะ (Mirai Shida) | เซอร์ชา โรนัน (Saoirse Ronan) | บริดจิต เมนด์เลอร์ (Bridgit Mendler) | เอ็มม่า โกลด์สมิธ | พนาวรรณ ศรีวะโลสกุล |
| โช | เรียวโนะซุเกะ คะมิกิ (Ryunosuke Kamiki) | ทอม ฮอลแลนด์ (Tom Holland) | เดวิด เฮนรี (David Henrie) | มานพ ศรีจูเป้า | เมทินี แก้วรัตนากร |
| โฮมิลี | ชิโนะบุ โอตะเกะ (Shinobu Ōtake) | โอลิเวีย โคลแมน (Olivia Colman) | เอมี โพเลอร์ (Amy Poehler) | นัยนา ทิพย์ศรี | ทิพย์ชนก พรหมจูฑะ |
| พ็อด | โทะโมะกะซุ มิอุระ (Tomokazu Miura) | มาร์ก สตรอง (Mark Strong) | วิล อาร์เน็ต (Will Arnett) | ปิยะ ชำนาญกิจ | สมเพชร ศรชาติ |
| ซะดะโกะ | เคโกะ ทะเกะชิตะ (Keiko Takeshita) | ฟิลลิดา ลอว์ (Phyllida Law) | แคเริล เบอร์เนต (Carol Burnett) | จรัสกร ทิพย์ศรี | ทิพย์ชนก พรหมจูฑะ |
| ฮะรุ | คิริง คิกิ (Kirin Kiki) | เจอรัลดีน แม็กอีวาน (Geraldine McEwan) | เกรซี โพเลตตี (Gracie Poletti) | จรัสกร ทิพย์ศรี | อรวรรณ แดงบุญเรือง |
| สปิลเลอร์ | ทะสึยะ ฟุจิวะระ (Tatsuya Fujiwara) | ลุก อัลเลน-กาเลก (Luke Allen-Galeg) | มอยเซส อะริแอส (Moisés Arias) | วิรุฬห์วิชญ์ ถิรสุวรรณ | จักรรัตน์ ศรีรักษ์ |
การผลิต > การพัฒนา

วันที่ 16 ธันวาคม 2552 สตูดิโอจิบลิว่าอนิเมะสำหรับปีหน้าคือ อาริเอตี้ มหัศจรรย์ความลับคนตัวจิ๋ว โดยจะสร้างอิงนิยาย ฅนตัวจิ๋ว ของ แมรี นอร์เทิน สำหรับนิยายเรื่องนี้ได้รับเหรียญตราคาร์เนกีด้านวรรณกรรม (Carnegie Medal in Literature) เมื่อปี 2496 และเคยทำเป็นภาพยนตร์แอนิเมชันภาษาอังกฤษมาแล้วสามครั้ง อิซะโอะ ทะกะฮะตะ และ ฮะยะโอะ มิยะซะกิ ผู้ก่อตั้งสตูดิโอจิบลิ ว่า พวกเขาหมายสร้างแอนิเมชันจากนิยายเรื่องนี้มาราว ๆ สี่สิบปีแล้ว
วันเดียวกันนั้น มีการประกาศว่า ฮิโระมะซะ โยะเนะบะยะชิ จะกำกับอนิเมะดังกล่าว ก่อนหน้า โยะเนะบะยะชิร่วมสร้างภาพยนตร์ของสตูดิโอจิบลิหลายเรื่อง ได้แก่ ฮาวส์มูวิงแคเซิล (Howl's Moving Castle), โปเนียว ธิดาสมุทรผจญภัย (Ponyo), และ เซ็งโทะชิฮิโระโนะคะมิกะกุชิ (Spirited Away) ทั้งสตูดิโอจิบลิเคยสำรองเขาไว้กำกับอะมิเมะ ศึกเทพมังกรพิภพสมุทร (Tales from Earthsea) ด้วย ส่วนมิยะซะกินั้นว่าจะร่วมทำอนิเมะ อาริเอตี้ มหัศจรรย์ความลับคนตัวจิ๋ว ในฐานะผู้วางแผนการผลิต
การผลิต > การพากย์

วันที่ 13 เมษายน 2553 มีการประกาศรายชื่อนักพากย์ โดย มิระอิ ชิดะ นักแสดงวัยสิบแปดปี ได้รับเลือกให้พากย์เป็นอาร์เรียตตี นับเป็นการแสดงด้วยเสียงครั้งแรกของชิดะ นอกจากนี้ เรียวโนะซุเกะ คะมิกิ ซึ่งเคยพากย์อนิเมะของสตูดิโอจิบลิหลายเรื่อง อาทิ เซ็งโทะชิฮิโระโนะคะมิกะกุชิ และ ฮาวส์มูวิงแคเซิล ก็ได้รับเลือกให้พากย์อนิเมะนี้อีก โดยได้บทโช คะมิกิว่า เขายินดีเป็นอันมากที่จะได้พบปะอดีตผู้ร่วมงานอีกครั้ง
อนึ่ง โทะโมะกะซุ มิอุระ, ชิโนะบุ โอะตะเกะ, เคโกะ ทะเกะชิตะ และ คิริง คิกิ นักแสดงและนักพากย์มืออาชีพ ร่วมให้เสียงตัวละครในอนิเมะ อาริเอตี้ มหัศจรรย์ความลับคนตัวจิ๋ว ด้วย แม้มากประสบการณ์ แต่ครั้งนี้คนทั้งสี่ทำงานกับสตูดิโอจิบลิเป็นหนแรก
ส่วนพากย์ภาษาอังกฤษนั้นมีสองฉบับ คือ ฉบับสหราชอาณาจักร ที่ อ็อปเทอเมิมรีลีซิง (Optimum Releasing) ซื้อลิขสิทธิ์ไป และฉบับสากล ที่ วอลต์ดิสนีย์พิกเชอส์ (Walt Disney Pictures) ได้ลิขสิทธิ์ไป โดยในฉบับสหราชอาณาจักรนั้น เซอร์ชา โรนัน นักแสดงอายุสิบเจ็ดปี ได้พากย์เป็นอาร์เรียตตี โรแนนว่า "...เพื่อนฉันบ้าคลั่ง [ผลงานของสตูดิโอจิบลิ] และพอฉันบอกว่าฉันจะได้พากย์อาร์เรียตตี เธอก็สติแตกไปเลย...ฉันเองเคยดู เซ็งโทะชิฮิโระโนะคะมิกะกุชิ และ โทโทโร่เพื่อนรัก รวมถึงเรื่องอื่น ๆ ทำนองเดียวกัน ฉันว่ารูปแบบของเขาต่างจากของพวกเราเยอะเลย สวยงามและก็บริสุทธิ์สดใสกว่า..."
ฉบับดิสนีย์นั้น แกรี ไรด์สตร็อม (Gary Rydstrom) ผู้ได้รับรางวัลอะแคเดมีเจ็ดสมัย กำกับการพากย์, แฟร็งก์ มาร์แชล (Frank Marshall) และ แคธลีน เค็นเนดี (Kathleen Kennedy) อำนวยการผลิต, กับทั้ง แครีย์ เคิร์กแพทริก (Karey Kirkpatrick) แปลบท โดยได้ บริดจิต เมนด์เลอร์ นักดนตรีวัยสิบแปดปี มาพากย์เป็นอาร์เรียตตี
เพลง

เซซีล กอร์แบ็ล นักดนตรีชาวฝรั่งเศส แต่ง บรรเลง และร้องเพลงประกอบอนิเมะเรื่องนี้ทั้งเรื่อง สตูดิโอจิบลีรู้จักกอร์แบ็ล เมื่อเธอเขียนจดหมายพร้อมส่งผลงานเพลงของเธอมาหาในฐานะผู้ชื่นชอบผลงานของสตูดิโอ ครั้นได้ฟังเพลงของกอร์แบ็ลแล้ว บรรดาผู้ผลิตภาพยนตร์ของจิบลีเห็นว่า ควรชวนเธอมาร่วมงานในอนิเมะ อาริเอตี้ มหัศจรรย์ความลับคนตัวจิ๋ว นี้ด้วย
เพลงประกอบภาพยนตร์บางเพลงได้รับการเผยแพร่ทางอินเทอร์เน็ตผ่านร้านไอจูนส์ (iTune), โมะระ (mora) และมิวสิโก (Musico) เมื่อวันที่ 19 ธันวาคม 2552 โดยเฉพาะเพลง "อาร์เรียตตีส์ซ็อง" (Arrietty's Song) อันเป็นเพลงหลักของเรื่องนั้น กอร์แบ็ลร้องเป็นห้าฉบับ คือ ภาษาญี่ปุ่น, อังกฤษ, ฝรั่งเศส, เยอรมัน และอิตาลี และเผยแพร่ต่อสาธารณชนเป็นครั้งแรกที่ร้านแอปเปิลในย่านชิบุยะ กรุงโตเกียว เมื่อวันที่ 8 สิงหาคม 2552 ก่อนขายเป็นซิงเกิลเมื่อวันที่ 7 เมษายน 2553 โดยอยู่อันดับที่ 18 ตามผังโอะริกง (Oricon charts)
ส่วนอัลบัมเพลงประกอบอนิเมะแบบเต็มรูปแบบนั้น ขายตั้งแต่วันที่ 14 กรกฎาคม 2553 และอยู่อันดับที่ 31 ตามผังเดียวกัน
นอกจากนี้ ยังขายอิมเมจอัลบัม (image album) ซึ่งเอาเพลงบรรเลงบางเพลงในอัลบัมเพลงประกอบอนิเมะมาใส่คำร้องร้อง ผนวกกับเพลงร้องอยู่แล้วบางเพลง อิมเมจอัลบัมนี้วางแผงตั้งแต่วันที่ 7 เมษายน 2553 ก่อนอัลบัมเพลงประกอบอนิเมะไม่กี่เดือน
เพลง > อัลบัมเพลงประกอบอนิเมะ

| เพลงประกอบอนิเมะ   อาริเอตี้ มหัศจรรย์ความลับคนตัวจิ๋ว   借りぐらしのアリエッティ サウンドトラック |
| --- | --- |

ซาวด์แทร็กอัลบั้มโดยเซซีล กอร์แบ็ล
วางตลาด: 14 กรกฎาคม 2553
ความยาว: 59:43 นาที
ค่ายเพลง: Tokuma Japan Communications
:  
| ลำดับ | ชื่อเพลง | ศิลปิน | ยาว |
| --- | --- | --- | --- |
| 1. | "เดอะนิกเล็กเท็ดการ์เดน   (The Neglected Garden; 荒れた庭, Areta Niwa)" | เซซีล กอร์แบ็ล | 4:12 |
| 2. | "อาวร์เฮาส์บิโลว์   (Our House Below; 床下の我が家, Yuka no Waga Ie)   (ฉบับภาพยนตร์)" | ” | 3:29 |
| 3. | "อาวร์เฮาส์บิโลว์   (บรรเลง)" | ” | 2:28 |
| 4. | "เดอะดอลเฮาส์   (The Doll House; ドールハウス, Dooruhausu)" | ” | 2:59 |
| 5. | "โชส์เลอเมนต์   (Sho's Lament; 翔の悲しみ, Sho no Kanashimi)   (บรรเลง #1)" | ” | 2:47 |
| 6. | "อาร์เรียตตีส์ซ็อง   (Arrietty's Song)   (บรรเลง)" | ” | 3:31 |
| 7. | "เดอะนิกเล็กเท็ดการ์เดน   (บรรเลง)" | ” | 1:14 |
| 8. | "โชส์วอลซ์   (Sho's Waltz; 翔のワルツ, Sho no Warutsu)" | ” | 2:44 |
| 9. | "สปิลเลอร์   (Spiller; スピラー, Supiraa)" | ” | 2:01 |
| 10. | "เรน   (Rain; 雨, Ame)" | ” | 1:08 |
| 11. | "เดอะไวด์วอลซ์   (The Wild Waltz; ザ・ワイルド・ワルツ, Za Wairudo Warutsu)" | ” | 3:03 |
| 12. | "โชส์เลอเมนต์   (บรรเลง #2)" | ” | 3:13 |
| 13. | "แอนอันอีซีฟีลิง   (An Uneasy Feeling; 不安な気持ち, Fuan na Kimochi)" | ” | ” |
| 14. | "วิธยู   (With You; あなたと共に, Anata to Tomo ni)" | ” | 2:38 |
| 15. | "เดอะเฮาส์อิสอินไซเลินซ์   (The House is in Silence; 静寂の屋敷, Seijaku no Yashiki)" | ” | 1:28 |
| 16. | "โชส์ซ็อง   (Sho's Song; 翔の歌, Sho no Uta)" | ” | 3:17 |
| 17. | "เพรเชิสเมโมรีส์   (Precious Memories; 大切な思い出, Taisetsu no Omoide)" | ” | 2:02 |
| 18. | "กูดบายมายเฟรนด์   (Goodbye My Friend; グッバイ・マイ・フレンド, Gubbai Mai Furendo)   (บรรเลง)" | ” | 2:05 |
| 19. | "ไอวิลเนเวอร์ฟอร์เก็ตยู   (I Will Never Forget You; あなたを決して忘れない, Anata o Keshite Wasurenai)" | ” | 2:21 |
| 20. | "อาร์เรียตตีส์ซ็อง" | ” | 3:31 |
| 21. | "เทียส์อินมายอายส์   (Tears in My Eyes; 僕の涙, Boku no Namida)   (เพลงแถม)" | ” | 2:36 |
| 22. | "กูดบายมายเฟรนด์   (เพลงแถม)" | ” | 2:58 |
เพลง > อิมเมจอัลบั้ม

| อิมเมจอัลบัม   อาริเอตี้ มหัศจรรย์ความลับคนตัวจิ๋ว   借りぐらし　イメージ歌集アルバム |
| --- | --- |

อิมเมจอัลบั้ม โดยเซซีล กอร์แบ็ล
วางตลาด: 7 เมษายน 2553
ความยาว: 37:31 นาที
ค่ายเพลง: Yamaha Music Communications
:  
| ลำดับ | ชื่อเพลง | ศิลปิน | ยาว |
| --- | --- | --- | --- |
| 1. | "อะดิฟเฟอเรินต์เวิลด์   (A Different World; もうひとつの世界, Mou Hitotsu no Sekai)" | เซซีล กอร์แบ็ล | 3:23 |
| 2. | "อาร์เรียตตีส์ซ็อง   (Arrietty's Song)   (ฉบับภาษาอังกฤษ)" | ” | 3:29 |
| 3. | "โชส์ซ็อง   (Sho's Song; 翔の歌, Sho no Uta)" | ” | 3:14 |
| 4. | "โชส์เลอเมนต์   (Sho's Lament; 翔の悲しみ, Sho no Kanashimi)" | ” | 2:41 |
| 5. | "เดอะนิกเล็กเท็ดการ์เดน   (The Neglected Garden; 荒れた庭, Areta Niwa)" | ” | 4:11 |
| 6. | "เฟอร์บิดเดนลัฟ   (Forbidden Love; 禁じられた恋, Kinjiareta Koi)" | ” | 2:23 |
| 7. | "มายเฟิสต์บอร์โรวิง   (My First Borrowing; はじめての“借り”, Hajimete no "Kari")" | ” | ” |
| 8. | "อาวร์เฮาส์บิโลว์   (Our House Below; 床下の我が家, Yuka no Waga Ie)" | ” | 2:26 |
| 9. | "ฮะรุส์เชส   (Haru's Chase; ハルの追跡, Haru no Tsuiseki)" | ” | 2:05 |
| 10. | "เรน   (Rain; 雨, Ame)" | ” | 1:07 |
| 11. | "สปิลเลอร์   (Spiller; スピラー, Supiraa)" | ” | 2:41 |
| 12. | "เดอะดอลเฮาส์   (The Doll House; ドールハウス, Dooruhausu)" | ” | 2:58 |
| 13. | "ดีพาร์เชอร์แอ็ตดอว์น   (Departure at Dawn; 朝日の中の旅立ち, Asahi no Naka no Tabidachi)" | 3:03 | ” |
| 14. | "อาร์เรียตตีส์ซ็อง   (ฉบับภาษาญี่ปุ่น)" | ” | 3:27 |
การตอบรับ > รายได้

เพียงฉายครั้งแรก อนิเมะเรื่องนี้ก็ทำรายได้เป็นอันดับหนึ่งในประเทศญี่ปุ่น ชาวญี่ปุ่นมากกว่าหนึ่งล้านคนว่า ต้องการชมดูอนิเมะดังกล่าวในปลายสัปดาห์แรกที่เริ่มฉาย เมื่อพ้นสัปดาห์นั้นแล้ว รายได้ประเดิมอยู่ที่ราว 1.35 พันล้านเยน คิดเป็นรายได้ 85.6% ขณะที่เรื่องก่อนหน้า ธิดาสมุทรผจญภัย นั้น สร้างรายได้จากการขายตั๋วทั้งหมดเป็น 82.9%  บริษัทโทะโฮะ (Toho) ผู้จำหน่าย ว่า ตั้งแต่วันที่ 5 สิงหาคม 2553 สืบมา อาริเอตี้ มหัศจรรย์ความลับคนตัวจิ๋ว กวาดเงินมากกว่า 3.5 พันล้านเยน และมีผู้ชมแล้วมากกว่า 3.7 คน และที่สุด อนิเมะเรื่องนี้ทำรายได้รวมราว 9.25 พันล้านเยน สมาคมผู้ผลิตภาพยนตร์แห่งญี่ปุ่น (Motion Picture Producers Association of Japan) จึงประกาศว่า ทำรายได้ภายในประเทศมากที่สุดในปีนั้น
เมื่อฉายในประเทศฝรั่งเศส ชาวเมืองก็ตอบรับเป็นอันดี ในสัปดาห์แรกก็มีผู้ชมมากว่าหนึ่งแสนคน และเป็นผลให้มีรายได้มากกว่า 1.4 ล้านดอลลาร์สหรัฐสำหรับสัปดาห์นั้น ในช่วงเวลาสองเดือนกว่าที่เข้าโรง จำหน่ายตั๋วได้ราวเจ็ดแสนสี่พันใบ และทำรายได้ทั้งสิ้น 7,010,476 ดอลลาร์สหรัฐ ขณะเมื่อฉายในสหรัฐอเมริกา สร้างรายได้รวม 126,368,084 ดอลลาร์สหรัฐ
อาร์เรียตตี (ขวา) มาหาโช (ซ้าย) ที่ห้องนอน
เซอร์ชา โรนัน พากย์เป็นอาร์เรียตตีในฉบับสหราชอาณาจักร